32010D0466
L 224/6
SLUŽBENI LIST EUROPSKE UNIJE
ODLUKA KOMISIJE
od 24. kolovoza 2010.
o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja pentiopirada u Prilog I. Direktivi Vijeća 91/414/EEZ
(priopćena pod brojem dokumenta C(2010) 5556)
(Tekst značajan za EGP)
(2010/466/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
budući da:
(1)
Direktivom 91/414/EEZ predviđeno je proširenje popisa aktivnih tvari u Europskoj uniji odobrenih za uvrštenje u sredstva za zaštitu bilja.
(2)
LKC Ltd podnio je 10. prosinca 2009. nadležnim tijelima Ujedinjene Kraljevine dokumentaciju za aktivnu tvar pentiopirada sa zahtjevom za njezino uvrštenje u Prilog I. Direktivi 91/414/EEZ.
(3)
Nadležna tijela Ujedinjene Kraljevine obavijestile su Komisiju da preliminarna razmatranja pokazuju da dokumentacija za predmetnu aktivnu tvar ispunjava zahtjeve u pogledu podataka i informacija predviđenih u Prilogu II. Direktivi 91/414/EEZ. Također je razvidno da dostavljena dokumentacija ispunjava zahtjeve u vezi s podacima i informacijama predviđenim u Prilogu III. Direktivi 91/414/EEZ u pogledu jednog sredstva za zaštitu bilja koje sadrži predmetnu aktivnu tvar. U skladu s člankom 6. stavkom 2. Direktive 91/414/EEZ, podnositelj zahtjeva naknadno je proslijedio dokumentaciju Komisiji i ostalim državama članicama te je ona upućena Stalnom odboru za prehrambeni lanac i zdravlje životinja.
(4)
Ovom se Odlukom na razini Europske unije treba službeno potvrditi da dokumentacija načelno ispunjava zahtjeve u pogledu podataka i informacija predviđenih u Prilogu II. te da za najmanje jedno sredstvo za zaštitu bilja koje sadrži predmetnu aktivnu tvar ispunjava zahtjeve predviđene u Prilogu III. Direktivi 91/414/EEZ.
(5)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Dokumentacija o aktivnoj tvari utvrđenoj u Prilogu ovoj Odluci, koja je dostavljena Komisiji i državama članicama s ciljem uvrštenja te tvari u Prilog I. Direktivi 91/414/EEZ, načelno ispunjava zahtjeve u pogledu podataka i informacija predviđenih u Prilogu II. toj Direktivi.
Uzimajući u obzir predložene načine uporabe, dokumentacija također ispunjava zahtjeve u pogledu podataka i informacija predviđenih u Prilogu III. Direktivi 91/414/EEZ u pogledu jednog sredstva za zaštitu bilja koje sadrži aktivnu tvar.
Članak 2.
Država članica izvjestiteljica detaljno razmatra dokumentaciju iz članka 1. i dostavlja Komisiji što je moguće prije, a najkasnije 31. kolovoza 2011., zaključke svog razmatranja s preporukom o uvrštenju odnosno neuvrštenju aktivne tvari iz članka 1. u Prilog I. Direktivi 91/414/EEZ te svim uvjetima za to uvrštenje.
Članak 3.
Ova je Odluka upućena državama članicama.
Sastavljeno u Bruxellesu 24. kolovoza 2010.